**คำนำ**

ด้วยรัฐธรรมนูญแห่งราชอาณาจักรไทย พุทธศักราช ๒๕๕๕ มาตรา ๒๓๘ วรรค ๓ บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณ การใช้จ่าย และผลการดำเนินงานในรอบปี เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่นประกอบกับระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. ๒๕๔๘ ข้อ ๒๙ คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้ (๑) กำหนดแนวทาง วิธีการในการติดตามและประเมินผลแผนพัฒนา (๒) ดำเนินการติดตามและประเมินผลแผนพัฒนา (๓) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละสองครั้งในเดือนเมษายนและภายในเดือนตุลาคมของทุกปี (๔) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

คณะกรรมการติดตามและประเมินผลแผนพัฒนาเทศบาลตำบลดอนอะราง ได้รับการแต่งตั้งตามระเบียบฯ ได้ดำเนินการกำหนดแนวทาง วิธีการติดตามและประเมินผลแผนพัฒนาเทศบาล โดยให้มีการประชุมกำหนดแนวทาง วิธีการในการติดตามและประเมินผลและออกพื้นที่สุ่มตรวจติดตามประเมินผลโครงการ / กิจกรรมที่ดำเนินงาน เพื่อการติดตามและประเมินผลการใช้จ่ายงบประมาณของเทศบาลและใช้แบบประเมินความพึงพอใจต่อการดำเนินงานของเทศบาล ดังนั้น เพื่อให้สอดคล้องกับระเบียบฯ และการจัดทำแผนพัฒนาสามปี ให้สอดคล้องกับปัญหา ความต้องการและแนวทางการพัฒนาที่เหมาะสมกับพื้นที่และสถานการณ์ภายนอก จึงมีการติดตามและประเมินผลแผนพัฒนาเทศบาลตำบลดอนอะราง ปีงบประมาณ พ.ศ.๒๕๕9 ขึ้น และสรุปรายงานผลเสนอต่อนายกเทศมนตรี เพื่อนายกเทศมนตรีเสนอต่อสภาเทศบาล คณะกรรมการพัฒนาเทศบาลตำบลดอนอะรางและประกาศผลการติดตามและประเมินผลแผนพัฒนาให้ประชาชนในเขตเทศบาลโดยทั่วกันตามลำดับต่อไป

**คณะกรรมการติดตามและประเมินผล**

**แผนพัฒนาเทศบาลตำบลดอนอะราง**

**สารบัญ**

**เรื่อง หน้า**

**ส่วนที่ ๑** บทนำ ๑ – ๕

**ส่วนที่ ๒** วิสัยทัศน์ พันธกิจ จุดมุ่งหมายเพื่อการพัฒนา ๖ – 8

 ยุทธศาสตร์การพัฒนาและแนวทางการพัฒนา

**ส่วนที่ ๓** การบันทึกข้อมูลแบบรายงาน 9 – ๑0

**ส่วนที่ ๔** ผลการดำเนินงานของเทศบาลตำบลดอนอะราง ๑1 – 16

**ส่วนที่ ๕** การประเมินความพึงพอใจ17 – 20

**ส่วนที่ ๖** การติดตามและประเมินผลด้วยระบบ e – plan๒1

 **(**[**www.dla.go.th**](http://www.dla.go.th)**)**

**ส่วนที่ ๗** สรุปผลการติดตามและประเมินผลแผนพัฒนา ๒2 – ๒3

 เทศบาลตำบลดอนอะราง

**ภาคผนวก**

* บัญชีสรุปโครงการและงบประมาณตามแผนการดำเนินงาน

ประจำปีงบประมาณ พ.ศ.2559

* ประมวลภาพกิจกรรม ประจำปีงบประมาณ พ.ศ.2559

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ส่วนที่ ๑**

**บทนำ**

ปัจจุบันการติดตามและประเมินผลนับว่ามีความสำคัญและจำเป็นต่อการบริหารงาน เป็นอย่างยิ่ง เนื่องจากการติดตามและประเมินผลเป็นการประเมินผลงานการปฏิบัติงานของปีที่ผ่านมา ว่ามีความสอดคล้องกับแผนงานที่ได้วางเอาไว้หรือไม่ รวมทั้งการมีส่วนร่วมของภาคประชาชนอย่างแท้จริง เทศบาลตำบลดอนอะราง ในฐานะองค์กรปกครองส่วนท้องถิ่น มีภาระหน้าที่ที่จะต้องให้การบริการแก่ประชาชน จึงจำเป็นที่จะต้องมีการจัดทำแผนติดตามและประเมินผล เพื่อวัดถึงประสิทธิภาพ ประสิทธิผลของการดำเนินการในด้านต่างๆ เพื่อใช้เปรียบเทียบการทำงานของปีที่ผ่านมาอีกด้วย

ตามรัฐธรรมนูญแห่งราชอาณาจักรไทย พุทธศักราช ๒๕๕๐ มาตรา ๒๘๗ วรรค ๓ บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณ การใช้จ่ายและผลการดำเนินงานในรอบปี เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่นประกอบกับตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕48 กำหนดให้องค์กรปกครองส่วนท้องถิ่น ต้องจัดทำแผนยุทธศาสตร์การพัฒนา แผนพัฒนาสามปีและแผนการดำเนินงาน เพื่อเป็นเครื่องมือในการใช้งบประมาณ วัสดุ อุปกรณ์และทรัพยากรต่างๆ ได้อย่างมีประสิทธิภาพและประสิทธิผล มีความโปร่งใส เกิดประโยชน์สูงสุดแก่ท้องถิ่นและตอบสนองความต้องการของประชาชน ถึงแม้ว่าองค์กรปกครองส่วนท้องถิ่นจะมีแผนพัฒนาท้องถิ่นที่ดีสักเพียงไรก็ตามแต่หากไม่สามารถบ่งชี้ถึงผลการดำเนินงานที่เกิดขึ้นได้ ก็ไม่สามารถที่จะบ่งบอกความสำเร็จของแผนพัฒนาท้องถิ่นได้ ดังนั้น องค์กรปกครองส่วนท้องถิ่นจึงต้องมีเครื่องมือที่สำคัญในการตรวจสอบการดำเนินงานว่าเป็นไปตามวัตถุประสงค์หรือบรรลุเป้าหมายหรือไม่อย่างไรซึ่ง “ระบบติดตาม” และ ”ระบบประเมินผล” จะเป็นเครื่องมือในการนำข้อมูลต่างๆ มาปรับปรุงแก้ไขเพิ่มเติมหรือแม้แต่ยุติการดำเนินงาน

**๑. ความสำคัญของการติดตามและประเมินผล**

การติดตามและประเมินผลแผนพัฒนาเป็นเครื่องมือที่จำเป็นในการปรับปรุงประสิทธิภาพของโครงการที่ดำเนินการอยู่ โดยที่การติดตาม หมายถึง กิจกรรมภายในโครงการซึ่งถูกออกแบบมาเพื่อให้ข้อมูลป้อนกลับเกี่ยวกับการดำเนินโครงการ / กิจกรรม ปัญหาที่กำลังเผชิญอยู่ ประสิทธิภาพของวิธีการดำเนินงานให้ลุล่วง ค่าใช้จ่ายโครงการ / กิจกรรมสูงเกินกว่าที่กำหนดไว้ กลุ่มเป้าหมายหลักของโครงการ / กิจกรรมไม่ได้รับประโยชน์หรือได้รับน้อยกว่าที่ควรจะเป็น เกิดปัญหาในการควบคุมคุณภาพของการดำเนินงาน เสียเวลาในการตรวจสอบความขัดแย้งในการปฏิบัติงานภายในหน่วยงานหรือระหว่างหน่วยงาน กลุ่มเป้าหมายที่ได้รับประโยชน์จากโครงการ / กิจกรรม การประเมินผล คือ การตรวจสอบผลการดำเนินงานในระหว่างที่กำลังดำเนินการหรือภายหลังที่การดำเนินการสำเร็จเสร็จสิ้นไปแล้ว ซึ่งการประเมินผล เป็นสิ่งจำเป็นเช่นเดียวกับการติดตามการประเมินผลแผนงานจะเป็นการบ่งชี้ว่าแผนงานที่กำหนดไว้ได้มีการปฏิบัติหรือไม่ อย่างไร อันเป็นตัวชี้วัดว่าแผนงานที่ได้ดำเนินการไปแล้วนั้นให้ผลเป็นอย่างไร นำไปสู่ความสำเร็จ ตามแผนงานที่กำหนดไว้หรือไม่ ซึ่งผลที่ได้จากการติดตามและประเมินผลถือว่าเป็นข้อมูลย้อนกลับที่สามารถนำไปใช้ในการปรับปรุงและตัดสินใจในการจัดทำแผนพัฒนาท้องถิ่นต่อไป

**-2-**

**๒. ประโยชน์ของการติดตามและประเมินผล**

ผู้บริหารเทศบาลตำบลดอนอะรางใช้การติดตามและประเมินผลเป็นประโยชน์ต่อการบริหารงานได้หลายแนวทาง ดังนี้

๒.๑ จัดสรรทรัพยากรของเทศบาลตำบลดอนอะราง สามารถพิจารณาจากการติดตามและประเมินผลว่ากิจกรรมใดได้ทรัพยากรเพียงพอที่จะปฏิบัติงานอย่างมีประสิทธิภาพและเพียงพอต่อความต้องการของประชาชนหรือไม่

๒.๒ ติดตามประเมินผลการปฏิบัติงานของหน่วยงาน การประเมินผลจะแสดงให้เห็นถึงการปฏิบัติงานของส่วนต่างๆ ว่าเป็นไปตามเป้าหมายตัวชี้วัดที่ผู้บริหารกำหนดไว้หรือไม่

๒.๓ เป็นหลักเกณฑ์พิจารณาความดีความชอบและประเมินผลการทำงานของเจ้าหน้าที่ ซึ่งเป็นผลต่อเนื่องจากการติดตามผลการปฏิบัติงาน ถ้าผู้บริหารหน่วยงานสามารถบริหารงานให้ได้ตามเป้าหมายและตัวชี้วัดที่กำหนดก็สมควรได้รับการพิจารณาความดีความชอบพิเศษ

**๓. วัตถุประสงค์ของการติดตามและประเมินผล**

๓.๑ เพื่อให้การติดตามการประเมินผลเป็นไปอย่างมีประสิทธิภาพ เกิดประโยชน์ต่อประชาชนและสามารถตอบสนองความต้องการของประชาชนได้เป็นอย่างดี

๓.๒ เพื่อให้การติดตามและประเมินผลบรรลุวัตถุประสงค์และเป้าหมายที่วางไว้

๓.๓ เพื่อรู้ถึงความต้องการที่แท้จริงของประชาชนในพื้นที่เทศบาล ตำบลดอนอะรางและแก้ไขได้ตรงกับปัญหาที่เกิดขึ้น

๓.๔ เพื่อใช้เป็นข้อแนะนำผู้บริหารในการจัดทำแผนพัฒนาปีต่อไป

**๔. วิธีการติดตามและประเมินผล**

การติดตามและประเมินผลแผนยุทธศาสตร์การพัฒนาและแผนพัฒนาสามปีของเทศบาลตำบลดอนอะราง ประกอบด้วยกระบวนการติดตามและการประเมินผลลัพธ์ ซึ่งสามารถอธิบายรายละเอียดได้ ดังนี้

การติดตามแผนยุทธศาสตร์การพัฒนาและแผนพัฒนาสามปี เป็นการตรวจสอบ ในระหว่างการดำเนินโครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น ว่าสามารถเป็นไปตามเป้าหมายที่ตั้งไว้ได้หรือไม่ เพื่อให้บุคลากรที่เกี่ยวข้องสามารถระดมความคิดในการปรับเปลี่ยนวิธีการดำเนินงานที่จะสามารถนำไปสู่การบรรลุแผนที่กำหนดไว้ได้ เครื่องมือที่ใช้ในการติดตามผลการดำเนินงาน ได้แก่ แบบติดตามผลการดำเนินงานของเทศบาลตำบลดอนอะราง ซึ่งประกอบไปด้วย การติดตามการดำเนินงานของโครงการ / กิจกรรม และการเปลี่ยนแปลงโครงการ / กิจกรรม การติดตามการใช้จ่ายงบประมาณ การติดตามโครงการ / กิจกรรมที่ได้รับเงินอุดหนุนเฉพาะกิจ ตลอดจนปัญหาและอุปสรรคในการดำเนินงานการประเมินผลแผนพัฒนาสามปี เป็นการตรวจสอบผลที่เกิดขึ้นจริงเมื่อดำเนินโครงการ / กิจกรรม แล้วเสร็จเปรียบเทียบกับวัตถุประสงค์ที่กำหนดไว้ โดยเครื่องมือที่ใช้ในการประเมินผล ได้แก่ แบบประเมินความพึงพอใจของผู้ที่เกี่ยวข้องต่อผลการดำเนินงานของเทศบาลตำบลดอนอะรางในภาพรวม ความพึงพอใจของผู้ที่เกี่ยวข้องต่อผลการดำเนินงานในแต่ละยุทธศาสตร์และประเด็นการพัฒนารวมทั้งการเปลี่ยนแปลงของชุมชนตามตัวชี้วัดที่กำหนดไว้ อีกทั้งการติดตามและประเมินผลด้วยระบบ e - plan

**-3-**

**๕. การกำหนดห้วงเวลาในการติดตามและประเมินผล**

คณะกรรมการติดตามและประเมินผล กำหนดห้วงเวลาในการติดตามและประเมินผลโครงการ / กิจกรรม โดยคำนึงถึงความเหมาะสมของแต่ละโครงการ / กิจกรรม ทั้งนี้ กำหนดให้มีการติดตามและประเมินผลการดำเนินงานโครงการ / กิจกรรมทุกครั้งที่ดำเนินการแล้วเสร็จและสรุปเป็นรายไตรมาส ระยะหกเดือนและรายงานให้ผู้บริหารทราบ เมื่อสิ้นปีงบประมาณให้ดำเนินการประชุมคณะกรรมการติดตามและประเมินผลอีกครั้งพร้อมสรุปผลในภาพรวมอย่างน้อยปีละ 2 ครั้ง แล้วรายงานผลและเสนอความเห็นซึ่งได้จากการติดตามและประเมินผลต่อผู้บริหารท้องถิ่น เพื่อให้ผู้บริหารท้องถิ่นนำเสนอสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนในเขตเทศบาลทราบโดยทั่วกันอย่างน้อยปีละ 2 ครั้ง ภายในเดือนเมษายนและภายในเดือนตุลาคมของทุกปี และปิดประกาศไม่น้อยกว่า ๓๐ วัน

**๖. ระยะเวลาการรายงานผลการดำเนินงาน ดังนี้**

 **๖.๑ รายไตรมาส**

 (๑) ไตรมาสที่ ๑ (เดือน ตุลาคม – ธันวาคม ๒๕๕8)

(๒) ไตรมาสที่ ๒ (เดือน มกราคม – มีนาคม ๒๕๕9)

 (๓) ไตรมาสที่ ๓ (เดือน เมษายน – มิถุนายน ๒๕๕9)

(๔) ไตรมาสที่ ๔ (เดือน กรกฎาคม – กันยายน ๒๕๕9)

**๖.๒ ระยะ ๖ เดือน**

 (๑) เดือน ตุลาคม ๒๕๕8 – มีนาคม ๒๕๕9

 (๒) เดือน เมษายน – กันยายน ๒๕๕9

**-4-**

**๗. แผนผังขั้นตอนการดำเนินการติดตามและประเมินผลแผนพัฒนาเทศบาล**

**ตำบลดอนอะราง ปีงบประมาณ พ.ศ. ๒๕๕9**

**คณะกรรมการติดตามและประเมินผลเทศบาลตำบลดอนอะราง**

**กำหนดแนวทาง วิธีการในการติดตามและประเมินผลแผนพัฒนา**

**ดำเนินการติดตามและประเมินผลแผนพัฒนา**

**รายงานผลและเสนอความเห็นซึ่งได้จากการติดตามและประเมินผลแผนพัฒนาต่อนายกเทศมนตรี**

**นายกเทศมนตรีเสนอต่อสภาเทศบาลคณะกรรมการพัฒนาเทศบาล**

**ประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกันอย่างน้อยปีละ 2 ครั้ง ภายในเดือนเมษายนและภายในเดือนตุลาคมของทุกปี ทั้งนี้ให้ปิดประกาศโดยเปิดเผยไม่น้อยกว่า ๓๐ วัน**

**-๕-**

**๘. คณะกรรมการติดตามและประเมินผลแผนพัฒนาเทศบาล**

๘.๑ นายถนม พันภูมิ ผู้แทนประชาคมทองถิ่น ประธานกรรมการ

๘.๒ นายอุลา มีชาญ ผู้แทนประชาคมทองถิ่น เลขานุการ

๘.๓ นายบรรเทา โอปาก สมาชิกสภาเทศบาล กรรมการ

๘.๔ นายสุพจน์ โพธิ์ดี สมาชิกสภาเทศบาล กรรมการ

๘.๕ นายสุนทอน ประสังคะเต สมาชิกสภาเทศบาล กรรมการ

๘.๖ นายกร กองสุข ผอ.รร.บ้านโคกสะอาด กรรมการ

๘.๗ นายศุกรี รัตนประโคน ผอ.รพ.ส่งเสริมสุขภาพตำบล กรรมการ

๘.๘ นายฮวด จุมพลน้อย ผู้ทรงคุณวุฒิ (ด้านราชการ) กรรมการ

๘.๙ นายบุญทัน ไชยนอก ผู้ทรงคุณวุฒิ กรรมการ

๘.๑๐ หัวหน้าฝ่ายบริหารงานทั่วไป กรรมการ

8.11 หัวหน้าฝ่ายแบบแผนและก่อสร้าง กรรมการ

๘.๑2 หัวหน้าฝ่ายอำนวยการ ผู้ช่วยเลขานุการ

๘.๑3 ผู้ช่วยเจ้าหน้าที่วิเคราะห์นโยบายและแผน ผู้ช่วยเลขานุการ

**ส่วนที่ ๒**

**วิสัยทัศน์ พันธกิจ จุดมุ่งหมายเพื่อการพัฒนา ยุทธศาสตร์การพัฒนา**

**และแนวทางการพัฒนา**

**๑. วิสัยทัศน์**

วิสัยทัศน์การพัฒนาของเทศบาลตำบลดอนอะราง

“ดอนอะรางน่าอยู่ ประตูสู่การท่องเที่ยว ใส่ใจเกษตรอินทรีย์ มากมีทรัพยากร”

๒. พันธกิจ

พันธกิจการพัฒนาของเทศบาลตำบลดอนอะราง

๒.๑ การสร้างระบบบริหารการจัดการดีที่ โดยให้ประชาชนมีส่วนร่วมในการตัดสินใจ การวางแผนพัฒนาการตรวจสอบ เพื่อให้เกิดความโปร่งใสในการบริหารและการปกครอง

2.2 ปรับปรุงและพัฒนาระบบสาธารณูปโภคให้ได้มาตรฐาน และเพียงพอต่อความต้องการของประชาชนเพื่อรองรับการขยายตัวของชุมชนในอนาคตและเศรษฐกิจของท้องถิ่น

2.3 ปรับปรุงและพัฒนาระบบการศึกษาตลอดจนอนุรักษ์และพัฒนาศิลปวัฒนธรรมอันดีงามและภูมิปัญญาของท้องถิ่น

2.4 การสร้างความเข้มแข็งด้านการพัฒนาอาชีพทุกด้าน เพื่อให้เศรษฐกิจโดยรวมมีความมั่นคง

- การพัฒนาศักยภาพของประชาชนในชุมชนให้เข้มแข็งและสามารถพึ่งพาตนเองได้

- บริหารจัดการสิ่งแวดล้อมให้เกิดสภาวะแวดล้อมที่ดีและยั่งยืน โดยใช้แนวทางเกษตรอินทรีย์

- ปรับและส่งเสริมด้านสาธารณสุขมูลฐานของประชาชนให้อย่างทั่วถึง

- จัดระบบป้องกันด้านรักษาความสงบเรียบร้อยและความปลอดภัยในชีวิตและทรัพย์สินของประชาชน

๓. จุดมุ่งหมายเพื่อการพัฒนา

จุดมุ่งหมายเพื่อการพัฒนาของเทศบาลตำบลดอนอะราง

**ด้านโครงสร้างพื้นฐาน** : 1. ก่อสร้างและปรับปรุงโครงสร้างพื้นฐานให้ได้มาตรฐานและเพียงพอต่อความต้องการ

**ด้านเศรษฐกิจ**  : 2. ส่งเสริมและสนับสนุนให้ประชาชนมีรายได้เพิ่มขึ้นอย่างยั่งยืนและ

 ลดค่าใช้จ่าย

**ด้านสังคม** : 3. ยกระดับคุณภาพการศึกษาของประชาชนทุกระดับอย่างทั่วถึง รวมทั้งปลูกฝังและส่งเสริมให้ประชาชนมีคุณธรรม จริยธรรม ตลอดจนสร้าง ความตระหนักและอนุรักษ์คุณค่าวัฒนธรรม

 : 4. ดำเนินการส่งเสริมให้ประชาชนมีคุณภาพชีวิตที่ดี

 : 5. ดำเนินการเพื่อให้ประชาชนมีสุขภาพอนามัยดีทั่วหน้า

**ด้านสิ่งแวดล้อม** : 6. จัดการด้านมลภาวะด้านสิ่งแวดล้อมและทรัพยากรธรรมชาติ ในชุมชนให้น่าอยู่อย่างยั่งยืน

: 7. บริหารจัดการด้านทรัพยากรที่มีอยู่ให้เกิดประโยชน์สูงสุด

 : 8. ดำเนินการเพื่อให้ประชาชนมีการนันทนาการอย่างมีคุณภาพและเพียงพอ

 **ด้านองค์กร** : 9. การบริหารจัดการภาครัฐที่ดีแบบบูรณาการ

**-7-**

๔. ยุทธศาสตร์การพัฒนาและแนวทางการพัฒนา

**ยุทธศาสตร์การพัฒนาและแนวทางการพัฒนาของเทศบาลตำบลดอนอะราง**

เพื่อสนับสนุนประชาชนทุกภาคส่วนให้มีส่วนร่วมในการพัฒนาและตรวจสอบการทำงานของภาครัฐและให้บรรจุแนวทางการดำเนินงานของจังหวัดบุรีรัมย์ตามยุทธศาสตร์การบริหารราชการให้เป็นไปตามหลักการบริหารจัดการบ้านเมืองที่ดี ซึ่งมีทั้งหมด 4 ยุทธศาสตร์ ดังนี้

1. **ยุทธศาสตร์การพัฒนาด้านโครงสร้างพื้นฐาน**

1.1 แนวทางการพัฒนาด้านการก่อสร้างและปรับปรุง บำรุงถนน สะพาน ทางเท้า ทางระบายน้ำ ท่อระบายน้ำ ให้เป็นไปด้วยความสะดวก

1.2 แนวทางการพัฒนาด้านการขยายเขตไฟฟ้าแรงดันต่ำและขยายเขตไฟฟ้าสาธารณะ

1.3 แนวทางการพัฒนาด้านการก่อสร้างและขยายเขต ปรับปรุง ซ่อมแซม บริการประปา

1.4 แนวทางการพัฒนาด้านแหล่งน้ำ

1.5 แนวทางการพัฒนาด้านการบริการสาธารณะที่ประชาชนพึงได้รับ อย่างถ้วนหน้า

**2. ยุทธศาสตร์การพัฒนาเกษตรกร**

2.1 แนวทางการพัฒนาด้านการส่งเสริมการพัฒนาคุณภาพสินค้าการเกษตรและผลิตภัณฑ์ชุมชนท้องถิ่น

2.2 แนวทางการพัฒนาการส่งเสริมการนำปรัชญาเศรษฐกิจพอเพียงมาใช้เพื่อการเกษตร

2.3 แนวทางการพัฒนาการส่งเสริมและสนับสนุนปัจจัยพื้นฐานทางการเกษตร

2.4 แนวทางการพัฒนาการส่งเสริมการจัดตั้งตลาดสินค้าชุมชน

2.5 แนวทางการพัฒนาการสร้างเครือข่ายการเรียนรู้เพื่อพัฒนาอาชีพและการเกษตรอินทรีย์

**๓. ยุทธศาสตร์การพัฒนาบ้านเมืองน่าอยู่และด้านคุณภาพชีวิตที่ดี**

 3.1 แนวทางการพัฒนาการสนับสนุนและส่งเสริมการพัฒนาชุมชนและท้องถิ่นให้เข้มแข็ง (ได้แก่ การปลูกจิตสำนึกคุณธรรม สร้างภาวะผู้นำอบรม อปท. สวัสดิการสังคม บรรเทาสาธารณ-ภัย ฯลฯ)

 3.2 แนวทางการพัฒนาการป้องกัน รักษา และส่งเสริมสุขภาพอนามัยของประชาชน (ได้แก่ สุขภาพ ตำบลสุขภาวะ ฯลฯ)

 3.3 แนวทางการพัฒนาการส่งเสริมการพัฒนาคุณภาพชีวิตในกลุ่มเด็ก เยาวชน สตรี คนชรา และผู้ด้อยโอกาส

 3.4 แนวทางการพัฒนาการส่งเสริมสนับสนุนการฝึกอาชีพ

 3.5 แนวทางการพัฒนาการส่งเสริมและสนับสนุนการศึกษาทั้งในและนอกระบบการศึกษา

 3.6 แนวทางการพัฒนาการส่งเสริมและสนับสนุนทางศาสนา ศิลปวัฒนธรรม ขนบธรรมเนียมประเพณี

 3.7 แนวทางการพัฒนาการส่งเสริมและสนับสนุนการจัดการทรัพยากรธรรมชาติและสิ่งแวดล้อม (ได้แก่ ธรรมชาติ สิ่งแวดล้อม ขยะ ภาวะโลกร้อน มลภาวะ ฯลฯ)

**-8-**

 3.8 แนวทางการพัฒนาการส่งเสริมการนำหลักปรัชญาเศรษฐกิจพอเพียงมาใช้ในวิถีชีวิตทุกระดับ

 3.9 แนวทางการพัฒนาการส่งเสริมและพัฒนาการกีฬาทุกระดับ (ได้แก่ กีฬา ขั้นพื้นฐาน กีฬามวลชน ฯลฯ)

 3.10 แนวทางการพัฒนาสนามกีฬา ลานกีฬา พื้นที่สาธารณะและสถานที่พักผ่อนหย่อนใจในชุมชน

**๔. ยุทธศาสตร์ด้านการพัฒนาขีดสมรรถนะองค์กร**

4.1 แนวทางการพัฒนาการปรับปรุงการบริหารงานและการให้บริการ (ได้แก่ หลักธรรมาภิบาล เครื่องมือเครื่องใช้ระบบเทคโนโลยีสารสนเทศ ระบบควบคุมภายใน ฯลฯ)

4.2 แนวทางการพัฒนาประสิทธิภาพบุคลากร (ได้แก่ สมรรถนะบุคคล การพัฒนาตามตำแหน่งสายงาน)

4.3 แนวทางการพัฒนาปรับปรุงอาคารสถานที่ และสภาพแวดล้อมในการปฏิบัติงาน

4.4 แนวทางการพัฒนาการปรับปรุงและพัฒนารายได้

**ส่วนที่ ๓**

**การบันทึกข้อมูลในแบบรายงาน**

**คำชี้แจง**

**แบบที่ ๑** เป็นแบบประเมินตนเองในการจัดทำแผนยุทธศาสตร์การพัฒนา พ.ศ.๒๕๕7 - ๒๕๖๑ และแผนพัฒนาสามปี (พ.ศ. ๒๕๕9 – ๒๕๖1) ของเทศบาลตำบลดอนอะราง โดยจะทำการประเมินและรายงานทุกๆ ครั้งหลังจากที่องค์กรปกครองส่วนท้องถิ่นได้ประกาศใช้แผนยุทธศาสตร์แล้ว

**ชื่อองค์กรปกครองส่วนท้องถิ่น** เทศบาลตำบลดอนอะราง

|  |  |  |
| --- | --- | --- |
| **ประเด็นการประเมิน** | **มีการดำเนินการ** | **ไม่มีการดำเนินการ** |
| **๑ คณะกรรมการพัฒนาเทศบาล** |  |  |
| ๑.๑ มีการจัดตั้งคณะกรรมการพัฒนาเทศบาลเพื่อจัดทำแผนพัฒนาเทศบาล | ✓ |  |
| ๑.๒ มีการจัดประชุมคณะกรรมการพัฒนาเทศบาลเพื่อจัดทำแผนพัฒนาเทศบาล | ✓ |  |
| ๑.๓ มีการจัดประชุมอย่างต่อเนื่องสม่ำเสมอ | ✓ |  |
| ๑.๔ มีการจัดตั้งคณะกรรมการสนับสนุนการจัดทำแผนพัฒนาเทศบาล | ✓ |  |
| ๑.๕ มีการจัดประชุมคณะกรรมการสนับสนุนการจัดทำแผนพัฒนาเทศบาล | ✓ |  |
| ๑.๖ มีคณะกรรมการพัฒนาเทศบาลและประชาคมตำบลพิจารณาร่างแผนยุทธศาสตร์การพัฒนา | ✓ |  |
| **๒ การจัดทำแผนพัฒนาเทศบาล** |  |  |
| ๒.๑ มีการรวมรวมข้อมูลและปัญหาสำคัญของเทศบาลมาจัดทำฐานข้อมูล | ✓ |  |
| ๒.๒ มีการเปิดโอกาสให้ประชาชนเข้ามามีส่วนร่วมในการจัดทำแผน | ✓ |  |
| ๒.๓ มีการวิเคราะห์ศักยภาพของเทศบาล (SWOT) และ AIC เพื่อประเมินสถานภาพการพัฒนาเทศบาล | ✓ |  |
| ๒.๔ มีการกำหนดวิสัยทัศน์และภารกิจหลักการพัฒนาเทศบาลที่สอดคล้องกับศักยภาพของท้องถิ่น | ✓ |  |
| ๒.๕ มีการกำหนดวิสัยทัศน์และภารกิจหลักการพัฒนาเทศบาลที่สอดคล้องกับยุทธศาสตร์จังหวัด | ✓ |  |
| ๒.๖ มีการกำหนดจุดมุ่งหมายเพื่อการพัฒนาที่ยั่งยืน | ✓ |  |
| ๒.๗ มีการกำหนดเป้าหมายการพัฒนาเทศบาล | ✓ |  |
| ๒.๘ มีการกำหนดยุทธศาสตร์การพัฒนาและแนวทางการพัฒนา | ✓ |  |
| ๒.๙ มีการกำหนดยุทธศาสตร์ที่สอดคล้องกับยุทธศาสตร์การพัฒนา | ✓ |  |
| ๒.๑๐ มีการอนุมัติและประกาศใช้แผนยุทธศาสตร์การพัฒนา | ✓ |  |
| ๒.๑๒ มีการจัดทำบัญชีกลุ่มโครงการในแผนยุทธศาสตร์ | ✓ |  |
| ๒.๑๓ มีการกำหนดรูปแบบการติดตามประเมินผลแผนยุทธศาสตร์ | ✓ |  |

**-๑0-**

**แบบที่ ๒** การติดตามประเมินผลการดำเนินงานขององค์กรปกครองส่วนท้องถิ่น

**คำชี้แจง :** แบบที่ ๒ แบบติดตามตนเอง โดยมีวัตถุประสงค์เพื่อติดตามผลการดำเนินงานตาม แผนยุทธศาสตร์ขององค์กรปกครองส่วนท้องถิ่นภายใต้แผนยุทธศาสตร์ ๕ ปี (พ.ศ. ๒๕๕๗ – ๒๕๖๑) และแผนพัฒนาสามปี (พ.ศ. ๒๕๕9 – ๒๕๖1) โดยมีกำหนดระยะเวลาในการติดตามและรายงานผลการดำเนินงานทุกๆ ๓ เดือน (รายไตรมาส) และ ทุกๆ ๖ เดือน โดยเริ่มตั้งแต่สิ้นสุดโครงการ เดือนตุลาคม ๒๕๕8 – กันยายน ๒๕๕9

**๑. ข้อมูลทั่วไป**

**๑.๑ ชื่อองค์กรปกครองส่วนท้องถิ่น** เทศบาลตำบลดอนอะราง

**๑.๒ รายงานผลการดำเนินงานรายไตรมาส**

(๑) ไตรมาสที่ ๑ (เดือน ตุลาคม – ธันวาคม ๒๕๕8)

(๒) ไตรมาสที่ ๒ (เดือน มกราคม – มีนาคม ๒๕๕9)

 (๓) ไตรมาสที่ ๓ (เดือน เมษายน – มิถุนายน ๒๕๕9)

(๔) ไตรมาสที่ ๔ (เดือน กรกฎาคม – กันยายน ๒๕๕9)

**๑.๓ รายงานผลการดำเนินงานระยะ ๖ เดือน**

 (๑) เดือน ตุลาคม ๒๕๕8 – มีนาคม ๒๕๕9

 (๒) เดือน เมษายน – กันยายน ๒๕๕9

**ส่วนที่ ๔**

**ผลการดำเนินงานของเทศบาลตำบลดอนอะราง**

เทศบาลตำบลดอนอะราง ได้ดำเนินงานตามแผนยุทธศาสตร์การพัฒนาและแผนพัฒนาสามปี โดยการตราเทศบัญญัติงบประมาณรายจ่ายประจำปีขึ้น เพื่อเป็นค่าใช้จ่ายของเทศบาลให้กระทำตามที่มี กฎหมาย ระเบียบ ข้อบังคับ คำสั่ง หรือหนังสือสั่งการกระทรวงมหาดไทยกำหนด ภายใต้แผนการดำเนินงานประจำปี ทั้งนี้ เทศบาลสามารถสรุปผลการดำเนินงานได้ ดังนี้

1. **ผลการดำเนินงาน ปีงบประมาณ ๒๕๕7, ๒๕๕8, ๒๕๕9**

***(แสดงในส่วนโครงการ / กิจกรรม)***

|  |  |
| --- | --- |
| **ปีงบประมาณ** | **จำนวนโครงการ / กิจกรรม** |
| **แผนพัฒนาสามปี** | **แผนการดำเนินงาน** | **โครงการ / กิจกรรมที่ดำเนินการตามเทศบัญญัติฯ** |
| **๒๕๕7** | 144 | 99 | 79 |
| **๒๕๕8** | 147 | 92 | 59 |
| **๒๕๕9** | 203 | 90 | 49 |

**แผนภูมิ : แสดงผลการดำเนินงาน ปีงบประมาณ ๒๕๕7, ๒๕๕8, ๒๕๕9**

|  |  |  |  |
| --- | --- | --- | --- |
|  |  |  |  |

**หมายเหตุ :** โครงการ / กิจกรรม(เทศบาลตำบลดอนอะราง)

**-12-**

**2. ผลการดำเนินงานปีงบประมาณ พ.ศ.๒๕๕9** (*แผนพัฒนาสามปี)*

คณะกรรมการติดตามและประเมินผลแผนพัฒนาเทศบาลตำบลดอนอะราง ได้ดำเนินการติดตามและประเมินแผลพัฒนาของเทศบาลตำบลดอนอะราง ประจำปีงบประมาณ พ.ศ.๒๕๕9 โดยมีวัตถุประสงค์เพื่อติดตามผลการดำเนินงานตามแผนพัฒนาสามปี (พ.ศ.๒๕๕9 – ๒๕๖1) ทั้งนี้ ได้รายงานผลเป็นรายไตรมาสให้ผู้บริหารทราบ จากนั้นดำเนินการติดตามประเมินผลระยะหกเดือนแรกและระยะหกเดือนหลังเมื่อสิ้นสุดปีงบประมาณและสรุปผลในภาพรวม 2 ครั้ง เพื่อรายงานผลและเสนอความเห็นซึ่งได้จากการติดตามและประเมินผลต่อผู้บริหารท้องถิ่น เพื่อให้ผู้บริหารท้องถิ่นนำเสนอสภาท้องถิ่น คณะกรรมการพัฒนาท้องถิ่นและประกาศผลการติดตามและประเมินผลแผนพัฒนาให้ประชาชนในเขตเทศบาลทราบโดยทั่วกัน 2 ครั้ง ภายในเดือนเมษายนและภายในเดือนตุลาคม

ดังนั้น เพื่อให้การดำเนินงานติดตามและประเมินผลเป็นไปตามวัตถุประสงค์ คณะกรรมการติดตามและประเมินผลแผนพัฒนาเทศบาลตำบลดอนอะราง โดยผลการติดตามและประเมินผลแผนพัฒนาของเทศบาลตำบลดอนอะราง ประจำปีงบประมาณ พ.ศ.๒๕๕9 ดังนี้

**-๑3-**

***แผนพัฒนาสามปี (พ.ศ. ๒๕๕9 – ๒๕61)***

|  |  |  |  |  |
| --- | --- | --- | --- | --- |
| **ยุทธศาสตร์การพัฒนา** | **ปี ๒๕๕9** | **ปี ๒๕60** | **ปี ๒๕61** | **รวม** |
| **จำนวนโครงการ/กิจกรรม** | **งบประมาณ** | **จำนวนโครงการ/กิจกรรม** | **งบประมาณ** | **จำนวนโครงการ/กิจกรรม** | **งบประมาณ** | **จำนวนโครงการ/กิจกรรม** | **งบประมาณ** |
| ๑. ยุทธศาสตร์การพัฒนาด้านโครงสร้างพื้นฐาน | 96 | 97,541,670 | 96 | 94,745,670 | 96 | 94,745,670 | 288 | 287,033,010 |
| ๒. ยุทธศาสตร์การพัฒนาเกษตรกรรม | 10 | 2,930,000 | 10 | 2,930,000 | 10 | 2,930,000 | 30 | 8,790,000 |
| ๓. ยุทธศาสตร์ด้านการพัฒนาด้านบ้านเมืองน่าอยู่และคุณภาพชีวิตที่ดี | 86 | 30,122,200 | 85 | 31,087,200 | 84 | 30,087,200 | 255 | 91,296,600 |
| ๔. ยุทธศาสตร์ด้านการพัฒนา ขีดสมรรถนะองค์กร | 11 | 1,310,000 | 11 | 1,330,000 | 11 | 1,310,000 | 33 | 3,950,000 |
| **รวมทั้งสิ้น** | **203** | **131,903,870** | **202** | **130,092,870** | **201** | **129,072,870** | **606** | **391,069,610** |

**-๑4-**

***ร้อยละของโครงการ/กิจกรรม ที่ดำเนินการตามแผนพัฒนาสามปี (พ.ศ.๒๕๕9 – ๒๕61) (เฉพาะปี ๒๕๕9)***

***ปีงบประมาณ พ.ศ. ๒๕๕9***

***(ตารางเปรียบเทียบแผนพัฒนาสามปี กับ แผนการดำเนินงาน)***

|  |  |  |  |  |  |  |
| --- | --- | --- | --- | --- | --- | --- |
| **ยุทธศาสตร์การพัฒนา** | **โครงการ/กิจกรรม****ในแผนพัฒนาสามปี** | **งบประมาณ****ในแผนพัฒนาสามปี** | **โครงการ/กิจกรรม****ตามแผนการดำเนินงาน** | **ร้อยละ** | **งบประมาณ****ตามแผนการดำเนินงาน** | **ร้อยละ** |
| ๑. ยุทธศาสตร์การพัฒนาด้านโครงสร้างพื้นฐาน | 96 | 97,541,670 | 15 | *7.38* | 10,557,000 | *8.00* |
| ๒. ยุทธศาสตร์การพัฒนาเกษตรกรรม | 10 | 2,930,000 |  - |  *-* |  - |  *-* |
| ๓. ยุทธศาสตร์ด้านการพัฒนาด้านบ้านเมืองน่าอยู่และคุณภาพชีวิตที่ดี | 86 | 30,122,200 | 67 | *33.00* | 13,053,880 | *9.89* |
| ๔. ยุทธศาสตร์ด้านการพัฒนาขีดสมรรถนะองค์กร | 11 | 1,310,000 | 8 | *3.94* | 1,074,400 | *0.81* |
| **รวมทั้งสิ้น** | **203** | **131,903,870** | **90** | ***44.33*** | **24,685,280** | ***18.71*** |

**-๑5-**

***ร้อยละของโครงการ / กิจกรรม ที่ดำเนินการตามแผนพัฒนาสามปี (พ.ศ.๒๕๕9 – ๒๕61) (เฉพาะปี ๒๕๕9)***

***ปีงบประมาณ พ.ศ.๒๕๕9***

***(ตารางเปรียบเทียบแผนพัฒนาสามปี กับ เทศบัญญัติงบประมาณรายจ่าย)***

|  |  |  |  |  |  |  |
| --- | --- | --- | --- | --- | --- | --- |
| **ยุทธศาสตร์การพัฒนา** | **โครงการ/กิจกรรม****ในแผนพัฒนาสามปี** | **งบประมาณ****ในแผนพัฒนา สามปี** | **โครงการ/กิจกรรม****ที่ดำเนินการจริง****ตามเทศบัญญัติ** | **ร้อยละ** | **งบประมาณ****ที่ดำเนินการจริง****ตามเทศบัญญัติ** | **ร้อยละ** |
| ๑. ยุทธศาสตร์การพัฒนาด้านโครงสร้างพื้นฐาน | 96 | 97,541,670 | 10 | *4.92* | 6,099,000 | *5.42* |
| ๒. ยุทธศาสตร์การพัฒนาเกษตรกรรม | 10 | 2,930,000 | - |  *-* | - |  *-* |
| ๓. ยุทธศาสตร์ด้านการพัฒนาด้านบ้านเมืองน่าอยู่และคุณภาพชีวิตที่ดี | 86 | 30,122,200 | 35 | *17.24* | 11,452,812.70 | *8.68* |
| ๔. ยุทธศาสตร์ด้านการพัฒนาขีดสมรรถนะองค์กร | 11 | 1,310,000 | 4 | *1.97* | 266,146 | *0.20* |
| **รวมทั้งสิ้น** | **203** | **131,903,870** | **49** | ***24.13*** | **17,817,957.70** | ***13.50*** |

**-16-**

***สรุปตารางเปรียบเทียบร้อยละของแผนพัฒนาสามปี (เฉพาะปี ๒๕๕9) กับผลการดำเนินงาน ปีงบประมาณ พ.ศ. ๒๕๕9***

***(ภาพรวมทั้งหมด)***

***๑. แผนพัฒนาสามปี (เฉพาะปี ๒๕๕9) จำนวน 203 โครงการ งบประมาณ* 131,903,870 *บาท***

|  |  |  |  |  |  |
| --- | --- | --- | --- | --- | --- |
| **ลำดับที่** | **การดำเนินงาน** | **จำนวนโครงการ/กิจกรรม** | **ร้อยละ** | **งบประมาณ** | **ร้อยละ** |
| ๑ | แผนการดำเนินงาน | 90 | *44.33* | 24,685,280 | *19.47* |
| ๒ | การดำเนินงานจริงตามเทศบัญญัติ | 49 | *24.13* | 17,817,958.70 | *13.50* |

***๒. แผนการดำเนินงาน ปีงบประมาณ ๒๕๕9 จำนวน 90 โครงการ งบประมาณ 24,685,280 บาท***

|  |  |  |  |  |  |
| --- | --- | --- | --- | --- | --- |
| **ลำดับที่** | **การดำเนินงาน** | **จำนวนโครงการ/กิจกรรม** | **ร้อยละ** | **งบประมาณ** | **ร้อยละ** |
| ๑ | การดำเนินงานจริงตามเทศบัญญัติ | 49 | *54.44* | 17,817,958.70 | *72.18* |

**ส่วนที่ ๕**

**การประเมินความพึงพอใจ**

**หลักการและเหตุผล**

การติดตามและประเมินผลแผนพัฒนานั้น นอกจากจะมีการประเมินความสำเร็จของแผนทาง

ด้านตัวเลขแล้ว ยังต้องประเมินถึงความพึงพอใจของประชาชนที่มีต่อการดำเนินงาน (โครงการ / กิจกรรม) ในการพัฒนาและส่งเสริมการบริหารกิจการบ้านเมืองที่ดีในภาพรวม และการประเมินความพึงพอใจของประชาชนที่มีต่อการให้บริการของเทศบาลตำบลดอนอะรางด้วย เพราะการประเมินจะช่วยทำให้ทราบถึงผลสะท้อนกลับของการดำเนินงาน ความเป็นจริงที่เกิดขึ้น ข้อเสนอแนะและคำแนะนำของประชาชนต่อเทศบาล ซึ่งสามารถนำมาปรับปรุงและพัฒนาให้ดีขึ้น อีกทั้งการติดตามและประเมินผลแผนพัฒนาควรจะเป็นไปมาตรฐานการปฏิบัติราชการขององค์กรปกครองส่วนท้องถิ่น

**วัตถุประสงค์**

๑. การประเมินความพึงพอใจของประชาชนที่มีต่อผลการดำเนินงาน (โครงการ / กิจกรรม) ของเทศบาลตำบลดอนอะรางในการพัฒนาและส่งเสริมการบริหารกิจการบ้านเมืองที่ดี ตามยุทธศาสตร์และประเด็นการพัฒนา

๒. การประเมินความพึงพอใจของประชาชนที่มีต่อการให้บริการของเทศบาล ตำบลดอนอะราง อำเภอหนองกี่ จังหวัดบุรีรัมย์

๓. เพื่อให้ได้ข้อมูลข้อเสนอแนะ คำแนะนำ ข้อคิดเห็น ที่ได้จากการประเมินไปประกอบการพิจารณาปรับปรุง / แก้ไขคุณภาพการให้บริการให้ดีขึ้น

จากหลักการและเหตุผล จึงมีความจำเป็นอย่างยิ่งที่เทศบาลจะต้องมีการปะเมินผลความ พึงพอใจ ทั้งนี้ เพื่อให้การติดตามและประเมินผลบรรลุตามวัตถุประสงค์ดังกล่าว เทศบาลจึงมีการดำเนินการประเมินความพึงพอใจ ๒ แบบด้วยกัน ดังนี้

***๑. การประเมินความพึงพอใจของประชาชนที่มีต่อผลการดำเนินงาน (โครงการ / กิจกรรม) ของเทศบาลตำบลดอนอะรางในการพัฒนาและส่งเสริมการบริหารกิจการบ้านเมืองที่ดีในภาพรวมตามยุทธศาสตร์และประเด็นการพัฒนา ประจำปีงบประมาณ พ.ศ. ๒๕๕9***

***๒. การประเมินความพึงพอใจของประชาชนที่มีต่อการให้บริการของเทศบาลตำบลดอนอะราง***

***ประจำปีงบประมาณ พ.ศ. ๒๕๕9***

การประเมินทั้ง ๒ แบบ เป็นการประเมินที่สามารถให้ข้อมูลในแต่ละด้านได้ชัดเจน โดยมี

รายละเอียดในการประเมิน ดังนี้

****

**สรุปแบบประเมินความพึงพอใจ**

**แบบที่ 1/3**

**แบบประเมินความพึงพอใจของประชาชนที่มีต่อผลการดำเนินงาน (โครงการ/กิจกรรม)**

**ของเทศบาลตำบลดอนอะราง ในการพัฒนาและส่งเสริมการบริหารกิจการบ้านเมืองที่ดี**

**ตามยุทธศาสตร์และประเด็นการพัฒนา ปีงบประมาณ พ.ศ. 2559**

**ส่วนที่ 1 ข้อมูลทั่วไป**

**คำอธิบาย** : ให้ผู้ทำแบบประเมินทำเครื่องหมาย (✓)

๑. เพศ ชาย , หญิง

2. อายุ ต่ำกว่า 25 ปี , 25 – 40 ปี , 41 - 60 ปี มากกว่า 60

3. การศึกษา ต่ำกว่าประถมศึกษา / ประถมศึกษา , มัธยมศึกษา / ปวช. / ปวส. / หรือเทียบเท่า , ปริญญาตรี ,

 สูงกว่าปริญญาตรี

4. อาชีพหลัก รับราชการ , เอกชน / รัฐวิสาหกิจ / ค้าขาย , รับจ้าง / เกษตรกร , นักเรียน / นักศึกษา ,

 อื่นๆ

**ส่วนที่ 2 การประเมินความพึงพอใจผลการดำเนินงาน โครงการ / กิจกรรม) ของเทศบาลตำบลดอนอะราง ในการพัฒนาและส่งเสริมการบริหารกิจการบ้านเมืองที่ดี ตามยุทธศาสตร์และประเด็นการพัฒนา**

**คำอธิบาย** : 1. มีทั้งหมด 4 ยุทธศาสตร์ ในแต่ละยุทธศาสตร์มี 9 ข้อ (ประเด็นการพัฒนา)

 2. แต่ละข้อมี 10 คะแนน

 3. ให้ผู้ที่ทำแบบประเมินใส่คะแนนในแต่ละข้อได้ตั้งแต่ 0 – 10 คะแนน

**-19-**

**ยุทธศาสตร์ที่ 1 ยุทธศาสตร์การพัฒนาด้านโครงสร้างพื้นฐาน**

|  |  |
| --- | --- |
| **ประเด็นการพัฒนา** | **คะแนนความพึงพอใจ** |
| 1. มีการเปิดโอกาสให้ประชาชนมีส่วนร่วมในโครงการ/กิจกรร | เต็ม 720 คะแนน ให้ 🡺 | 534 |
| ๒. มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | เต็ม 720 คะแนน ให้ 🡺 | 550 |
| ๓. มีการเปิดโอกาสให้ประชาชนแสดงความคิดเห็นในโครงการ/กิจกรรม | เต็ม 720 คะแนน ให้ 🡺 | 555 |
| ๔. มีการรายงานผลการดำเนินงานของโครงการ/กิจกรรมต่อสาธารณะ | เต็ม 720 คะแนน ให้ 🡺 | 534 |
| ๕. มีความโปร่งใสในการดำเนินโครงการ/กิจกรรม | เต็ม 720 คะแนน ให้ 🡺 | 539 |
| ๖. มีการดำเนินงานเป็นไปตามระยะเวลาที่กำหนด | เต็ม 720 คะแนน ให้ 🡺 | 566 |
| ๗. ผลการดำเนินโครงการ/กิจกรรมนำไปสู่การแก้ไขปัญหา | เต็ม 720 คะแนน ให้ 🡺 | 555 |
| ๘. มีการแก้ไขปัญหาและการตอบสนองความต้องการของประชาชน | เต็ม 720 คะแนน ให้ 🡺 | 548 |
| ๙. ประโยชน์ที่ประชาชนได้รับจากการดำเนินโครงการ/กิจกรรม | เต็ม 720 คะแนน ให้ 🡺 | 568 |
| **รวมคะแนน** | **รวม 6,480 คะแนน ได้ 🡺** | **4,949** |

**ยุทธศาสตร์ที่ 2 ยุทธศาสตร์การพัฒนาด้านเกษตรกรรม**

|  |  |
| --- | --- |
| ประเด็นการพัฒนา | คะแนนความพึงพอใจ |
| ๑. มีการเปิดโอกาสให้ประชาชนมีส่วนร่วมในโครงการ/กิจกรรม | เต็ม 720 คะแนน ให้ 🡺 | 609 |
| ๒. มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | เต็ม 720 คะแนน ให้ 🡺 | 599 |
| ๓. มีการเปิดโอกาสให้ประชาชนแสดงความคิดเห็นในโครงการ/กิจกรรม | เต็ม 720 คะแนน ให้ 🡺 | 587 |
| ๔. มีการรายงานผลการดำเนินงานของโครงการ/กิจกรรมต่อสาธารณะ | เต็ม 720 คะแนน ให้ 🡺 | 601 |
| ๕. มีความโปร่งใสในการดำเนินโครงการ/กิจกรรม | เต็ม 720 คะแนน ให้ 🡺 | 572 |
| ๖. มีการดำเนินงานเป็นไปตามระยะเวลาที่กำหนด | เต็ม 720 คะแนน ให้ 🡺 | 589 |
| ๗. ผลการดำเนินโครงการ/กิจกรรมนำไปสู่การแก้ไขปัญหา | เต็ม 720 คะแนน ให้ 🡺 | 594 |
| ๘. มีการแก้ไขปัญหาและการตอบสนองความต้องการของประชาชน | เต็ม 720 คะแนน ให้ 🡺 | 585 |
| ๙. ประโยชน์ที่ประชาชนได้รับจากการดำเนินโครงการ/กิจกรรม | เต็ม 720 คะแนน ให้ 🡺 | 596 |
| **รวมคะแนน** | **รวม 6,480 คะแนน ได้ 🡺** | **5,332** |

**-20-**

**ยุทธศาสตร์ที่ 3 ยุทธศาสตร์การพัฒนาบ้านเมืองน่าอยู่และด้านคุณภาพชีวิตที่ดี**

|  |  |
| --- | --- |
| **ประเด็นการพัฒนา** | **คะแนนความพึงพอใจ** |
| ๑. มีการเปิดโอกาสให้ประชาชนมีส่วนร่วมในโครงการ/กิจกรรม | เต็ม 720 คะแนน ให้ 🡺 | 561 |
| ๒. มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | เต็ม 720 คะแนน ให้ 🡺 | 574 |
| ๓. มีการเปิดโอกาสให้ประชาชนแสดงความคิดเห็นในโครงการ/กิจกรรม | เต็ม 720 คะแนน ให้ 🡺 | 548 |
| ๔. มีการรายงานผลการดำเนินงานของโครงการ/กิจกรรมต่อสาธารณะ | เต็ม 720 คะแนน ให้ 🡺 | 558 |
| ๕. มีความโปร่งใสในการดำเนินโครงการ/กิจกรรม | เต็ม 720 คะแนน ให้ 🡺 | 547 |
| ๖. มีการดำเนินงานเป็นไปตามระยะเวลาที่กำหนด | เต็ม 720 คะแนน ให้ 🡺 | 552 |
| ๗. ผลการดำเนินโครงการ/กิจกรรมนำไปสู่การแก้ไขปัญหา | เต็ม 720 คะแนน ให้ 🡺 | 535 |
| ๘. มีการแก้ไขปัญหาและการตอบสนองความต้องการของประชาชน | เต็ม 720 คะแนน ให้ 🡺 | 566 |
| ๙. ประโยชน์ที่ประชาชนได้รับจากการดำเนินโครงการ/กิจกรรม | เต็ม 720 คะแนน ให้ 🡺 | 576 |
| **รวมคะแนน** | **รวม 6,480 คะแนน ได้ 🡺** | **5,017** |

**ยุทธศาสตร์ที่ 4 ยุทธศาสตร์ด้านการพัฒนาขีดสมรรถนะองค์กร**

|  |  |
| --- | --- |
| **ประเด็นการพัฒนา** | **คะแนนความพึงพอใจ** |
| ๑. มีการเปิดโอกาสให้ประชาชนมีส่วนร่วมในโครงการ/กิจกรรม | เต็ม 720 คะแนน ให้ 🡺 | 575 |
| ๒. มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | เต็ม 720 คะแนน ให้ 🡺 | 569 |
| ๓. มีการเปิดโอกาสให้ประชาชนแสดงความคิดเห็นในโครงการ/กิจกรรม | เต็ม 720 คะแนน ให้ 🡺 | 543 |
| ๔. มีการรายงานผลการดำเนินงานของโครงการ/กิจกรรมต่อสาธารณะ | เต็ม 720 คะแนน ให้ 🡺 | 530 |
| ๕. มีความโปร่งใสในการดำเนินโครงการ/กิจกรรม | เต็ม 720 คะแนน ให้ 🡺 | 543 |
| ๖. มีการดำเนินงานเป็นไปตามระยะเวลาที่กำหนด | เต็ม 720 คะแนน ให้ 🡺 | 581 |
| ๗. ผลการดำเนินโครงการ/กิจกรรมนำไปสู่การแก้ไขปัญหา | เต็ม 720 คะแนน ให้ 🡺 | 555 |
| ๘. มีการแก้ไขปัญหาและการตอบสนองความต้องการของประชาชน | เต็ม 720 คะแนน ให้ 🡺 | 573 |
| ๙. ประโยชน์ที่ประชาชนได้รับจากการดำเนินโครงการ/กิจกรรม | เต็ม 720 คะแนน ให้ 🡺 | 593 |
| **รวมคะแนน** | **รวม 6,480 คะแนน ได้ 🡺** | **5,062** |

**หมายเหตุ :** จำนวนผู้กรอกแบบการประเมินความพึงพอใจผลการดำเนินงาน โครงการ / กิจกรรม) ของเทศบาล

ตำบลดอนอะรางในการพัฒนาและส่งเสริมการบริหารกิจการบ้านเมืองที่ดี ตามยุทธศาสตร์และประเด็นการพัฒนา ทั้งหมด 72 คน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ส่วนที่ ๖**

**การติดตามและประเมินผลด้วยระบบ e - plan**

กรมส่งเสริมการปกครองท้องถิ่น ได้ริเริ่มโครงการระบบสารสนเทศการบริหารจัดการเพื่อการวางแผนและประเมินผลการใช้จ่ายงบประมาณขององค์กรปกครองส่วนท้องถิ่น e - Plan ซึ่งเป็นระบบปฏิบัติการคอมพิวเตอร์ภายใต้แนวคิดการนำเทคโนโลยีสารสนเทศมาประยุกต์ใช้อย่างเหมาะสมให้องค์กรปกครองส่วนท้องถิ่นใช้เป็นข้อมูลในการวางแผนและติดตามประเมินผลการบริหารงาน โดยองค์กรปกครองครองส่วนท้องถิ่น จะต้องทำการบันทึกข้อมูลในระบบ e - plan ที่เว็บไซต์ของกรมส่งเสริมการปกครองท้องถิ่น [www.dla.go.th](http://www.dla.go.th) ตามเมนู ดังนี้  **เมนูข้อมูล อปท. เมนูข้อมูลประชากร เมนูวิสัยทัศน์ เมนูยุทธศาสตร์ อปท. เมนูจัดทำแผน เมนูเปลี่ยนแปลงแผน เมนูขออนุมัติงบประมาณ เมนูระบุพิกัดโครงการ เมนูรายงาน GIS เมนูหาจุดพิกัด เมนูนโยบายเร่งด่วน “*เอาชนะยาเสพติดอย่างยั่งยืน”* เมนูเงินอุดหนุน เมนูเงินอุดหนุนยาเสพติด เมนูลงนามสัญญาโครงการ เมนูเบิกจ่าย เมนูสถานะการดำเนินการ เมนูรายรับ เมนูรายจ่าย และเมนูรายงาน**

ทั้งนี้ เทศบาลได้ให้เจ้าหน้าที่ฝ่ายบันทึกข้อมูลที่ได้รับมอบหมายทำการบันทึกข้อมูลดังกล่าวเป็นที่เรียบร้อยแล้ว เมื่อข้อมูลถูกบันทึกตามเมนูดังกล่าว ผลการดำเนินงานก็จะปรากฏที่เมนูรายงาน ซึ่งเป็นการติดตามประเมินผลแผนด้วยระบบ e - plan นั่นเอง และประชาชนทั่วไปสามารถขอดูข้อมูลต่างๆ เหล่านี้ ได้ที่ศูนย์ข้อมูลข่าวสารเทศบาลตำบลดอนอะราง

**ส่วนที่ ๗**

**สรุปผลการติดตามและประเมินผลแผนพัฒนาเทศบาลตำบลดอนอะราง**

**1. ผลการติดตามแผนพัฒนาสามปี (พ.ศ. ๒๕๕9 – ๒๕๖1)**

 จากการติดตามและประเมิลผลแผนพัฒนาสามปี (พ.ศ.๒๕๕9 – ๒๕๖1) ของเทศบาล ตำบลดอนอะราง สามารถสรุปได้ ดังนี้

 ๒.๑ เทศบาลได้ดำเนินการจัดทำแผนพัฒนาสามปีเป็นไปด้วยความถูกต้องตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘

 ๒.๒ เทศบาลสามารถดำเนินงานได้ตามวัตถุประสงค์ ดังนี้

|  |
| --- |
| **ผลการดำเนินงาน** ***(ตารางเปรียบเทียบ ปีงบประมาณ ๒๕๕8 กับ ๒๕๕9)***  |
| **การดำเนินงาน** | **แผนพัฒนา****สามปี****๒๕๕8** | **แผนการดำเนินงาน****๒๕๕8** | **เทศบัญญัติ****๒๕๕8** | **แผนพัฒนา****สามปี****๒๕๕9** | **แผนการดำเนินงาน****๒๕๕9** | **เทศบัญญัติ****๒๕๕9** |
| จำนวนโครงการ | 147 | 92 | 59 | 203 | 90 | 49 |
| ร้อยละ | - | 62.58 | 40.13 | - | 44.33 | 24.13 |

**2. ข้อร้องเรียนและร้องทุกข์จากประชาชน**

 เทศบาลตำบลดอนอะรางไม่มีข้อร้องเรียนและความขัดแย้งกับประชาชน มีเพียงข้อร้องทุกข์ที่ต้องการให้เทศบาลดำเนินการแก้ไขให้ เมื่อเทศบาลได้ดำเนินการแก้ไขแล้ว ประชาชนก็เกิดความพอใจหากปัญหาที่เกิดขึ้นเทศบาลยังไม่สามารถแก้ไขให้ได้ ประชาชนในพื้นที่ก็จะเกิดความวิตกกังวล และเกิดความไม่พอใจในที่สุด

**3. ปัญหาและอุปสรรคของเทศบาล**

**3.๑ ปัญหาและอุปสรรคในการดำเนินงานของเทศบาล มีดังนี้**

 **ปัญหา**

*๑) เจ้าหน้าที่ยังขาดความรู้ความเข้าใจในเรื่องของระเบียบ กฎหมาย เท่าที่ควร*

*๒) เครื่องมือ เครื่องใช้ เทคโนโลยีในการทำงานมีไม่เพียงพอและไม่ทันสมัย*

*๓) ชุมชนในเขตเทศบาลมีปัญหาที่จะต้องแก้ไขอยู่เป็นจำนวนมาก*

*๔) ประชาชนมีความต้องการซึ่งความต้องการดังกล่าวมีเป็นจำนวนมาก*

*๕) ประชาชนยังไม่เข้าใจขอบเขตอำนาจหน้าที่ของเทศบาลที่จะสามารถดำเนินการได้*

**อุปสรรค**

*๑) การขาดความรู้เรื่องของระเบียบ กฎหมาย อีกทั้ง เครื่องมือ เครื่องใช้ เทคโนโลยีในการทำงานมีไม่เพียงพอและไม่ทันสมัย ทำให้เกิดอุปสรรคในการดำเนินงานเป็นอย่างยิ่ง*

*๒) เทศบาลมีงบประมาณไม่เพียงพอต่อการดำเนินงานแก้ไขปัญหาของประชาชน*

*๓) เทศบาลสามารถดำเนินการได้เฉพาะตามอำนาจหน้าที่*

**-23-**

**3.๑ ปัญหาและอุปสรรคในการติดตามและประเมินผลแผนพัฒนา มีดังนี้**

 **ปัญหา**

*๑) เทศบาลไม่สามารถบรรจุและดำเนินการได้ครอบคลุมทุกยุทธศาสตร์*

*๒) เทศบาลไม่สามารถดำเนินการได้ครบทุกโครงการ/กิจกรรมที่ตั้งไว้*

 **อุปสรรค**

*๑) โครงการ / กิจกรรมบางยุทธศาสตร์ต้องใช้งบประมาณมากและยังไม่จำเป็น (เร่งด่วน) ๒) เทศบาลได้ตั้งงบประมาณเพื่อดำเนินโครงการ / กิจกรรมที่ไม่อยู่ในอำนาจหน้าที่*

**4. ข้อเสนอแนะ** เพื่อให้การดำเนินงานของเทศบาลตำบลดอนอะราง มีระดับความสำเร็จที่สามารถบรรลุวัตถุประสงค์และเป้าหมายที่วางไว้และประชาชนมีความพึงพอใจสูงสุด จึงมีข้อเสนอแนะ ดังนี้

 **4.๑ การดำเนินงานของเทศบาล**

*๑) การจัดทำแผนพัฒนาสามปีควรพิจารณาใช้แผนยุทธศาสตร์การพัฒนามาเป็นกรอบในการจัดทำแผนพัฒนาสามปีและให้มีความสอดคล้องกัน*

*๒) การดำเนินงานของเทศบาลควรจะให้เป็นไปตามแผนพัฒนาสามปี กล่าวคือ ควรจะพิจารณาโครงการ / กิจกรรม ที่บรรจุในแผนพัฒนาสามปีมาพิจารณาดำเนินการ*

*๓) ไม่ควรบรรจุโครงการ / กิจกรรม ที่ไม่อยู่ในอำนาจหน้าที่ ในแผนพัฒนาสามปี*

*๔) ควรพิจารณาโครงการ / กิจกรรม ที่สามารถดำเนินการได้ในปีงบประมาณนั้น*

*๕) ควรพิจารณาดำเนินงานโครงการ / กิจกรรม ที่ประชาชนได้รับความเดือดร้อนมาก*ที่สุด เช่น การแก้ไขปัญหาเรื่องน้ำประปา

**4.๒ การบริการประชาชน**

*๑) ควรจัดให้มีสถานที่ในการให้บริการประชาชนอย่างพอเพียง เช่น มีจุดบริการและเก้าอี้เพียงพอ สะดวก สะอาด และมีเจ้าหน้าที่คอยให้คำแนะนำที่ดี*

*๒) ควรพิจารณาจัดบริการประชาชนในเชิงรุกมากขึ้น เพื่อให้ประชาชนได้รับความสะดวก รวดเร็วและถูกต้อง ในการบริการของเทศบาล*

 *๓) เจ้าหน้าที่เทศบาลควรยิ้มแย้ม แจ่มใส และพูดจาสุภาพต่อประชาชน*

 *๔) ควรสร้างความสัมพันธ์ระหว่างเทศบาลกับประชาชน เพื่อให้เกิดความเข้าใจ*

 *๕) ควรสร้างภาพลักษณ์ที่ดีให้เกิดขึ้นกับเทศบาล*

จากข้อเสนอแนะดังกล่าว หากเทศบาลสามารถดำเนินการได้ จะส่งผลให้ประชาชนมีความพึงพอใจมากที่สุด

 ***🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵🏵***

**ภาคผนวก**